Månedsbrev

for Skogstroll september 2021

Tiden som har gått

I august har vi tatt imot 7 nye barn. Velkommen skal dere være. Vi har så smått blitt kjent med hverandre, og vi gleder oss til å bli enda bedre kjent. 5 av barna kommer fra Småtroll, som er barnehagens småbarnsavdeling. De heter Isabell, Markus, Emil, Magnus og Benjamin. 2 av barna kommer fra andre barnehager, de heter Kasper og Lykke.

Vi har sammen med de nye barna brukt tid på å bli kjent med barnehagens inne- og uteområde. Det er mye nytt som skal oppdages og dette har vi lagt til rette for. Vi har delt inn i smågrupper slik at miljøet blir tryggere og enklere å sortere gjennom. I august har vi tatt oss god tid til tilvenning både for de nye barna, men også den nye hverdagen for de barna som er blitt et år eldre. Nytt for høsten er at Ingrid som tidligere jobbet på Småtroll kommer inn til oss. Hurra!

Mål og innhold for september

I september skal vi ha om temaet «meg selv», vennskap og høst. Høsten kommer snikende på oss nå, og vi skal på kloss hold få se bladene falle og fargene og naturen i endring. Vi skal ha grupper der vi jobber med temaene nevnt ovenfor. Hver tirsdag skal vi ha turdag for hele avdelingen.

I uke 38 skal vi ha brannvernuke og personalet skal gjennom aktiviteter, samtaler og dramatisering m.m gi barna en liten innføring i hva brannvern er og betyr. Vi skal jobbe med brannprosjektet fra uke 36 slik at barna får god tid til å uttrykke de inntrykkene de får. Barna skal bli bedre kjent med både Bjørnis og Brannmann Sam. Brannøvelsen blir utsatt til november pga tilvenninger av nye barn på Småtroll.

Månedens fortelling: Fredrik Mus

Månedens sang: «Alle er her» «Kjenner dere Brannmann Sam»

Månedens rim og regle: «Elle melle»

Månedens nøkkelord

* *Høst - Rød*
* *Mus - Grønn*
* *Venn - Gul*
* *Samarbeid - Blad*
* *Brann*

Førskolegruppen

Førskolegruppen starter opp 8. september. Gruppen starter med å gå på tur til Trollskogen der vi skal treffe førskolebarna fra de to andre store avdelingene i Skeie barnehage.

Gruppen skal gå til Trollskogen hver onsdag. I skogen lager vi mat over bål, har samling og felles aktiviteter ute i naturen.

Hver torsdag skal førskolebarna få jobbe med skoleforberedende oppgaver, enten på Skeie skole eller i barnehagens lokaler.

Besøk i svømmehall starter opp uken etter høstferien, 20. oktober. Eget skriv vil bli delt ut før vi starter opp.

Mer info om førskolegruppens innhold og planer fremover kommer. Se egen lenke på hjemmesiden.

Viktige datoer i september

* *Magnus 3 år 7. september*
* *Foreldremøte for Skogstroll onsdag 22. september klokken 19.30-20.30. Pga covid kan kun en av foreldrene delta på møtet. Møtet blir holdt på fellesrommet. Vel møtt.*